Паводле падання, з'яўленне іконы адбылося ў 1470 годзе ў мястэчку Жыровіцы Гродзенскага павета. У лесе, што належаў праваслаўнаму літоўскаму вяльможу Аляксандру Солтану, пастухі ўбачылі незвычайна яркае святло, якое пранікала ў выглядзе полымя скрозь галіны грушавага дрэва. На дрэве ў прамяністым ззянні знаходзілася невялікая ікона Божай Маці. Пастухі ўзялі яе і аднеслі вяльможу. Ён не надаў асаблівага значэння апавяданню аб убачаным, а абраз замкнуў у куфэрак.